ઈલેકશન કમિશન દ્વારા 16મી લોકસભાની ચૂંટણી માટેની જાહેરાત કરી દેવામાં આવી છે. આ માટે દિલ્હીમાં ઈલેક્શન કમિશન માટે પ્રેસ કોન્ફરન્સ શરૂ કરી દેવામાં આવી છે. મુખ્ય ઈલેક્શન કમિશનર વી. એસ. સંપથે જણાવ્યુ છે કે લોકસભા ચૂંટણીની સાથે સાથે ત્રણ રાજ્યો આંધ્રપ્રદેશ, , ઓરિસ્સા અને સિક્કિમમાં પણ વિધાનસભાની ચૂંટણી થશે. બધી જ ચૂંટણી 31 મે સુધીમાં કરી દેવામાં આવશે. લોકસભાની ચૂંટણીની તારીખો જાહેર થતા જ દેશમાં દરેક પક્ષ માટે આચાર સહિતા લાગુ થઈ જશે.આ વર્ષે લોકસભાની ચૂંટણીમાં સરેરાશ 81 કરોડ અને 40 લાખ મતદાતાઓ વોટ આપસે. પાછલી ચૂંટણીથી અત્યાર સુધીમાં 10 કરોડ નવા મતદારો વધ્યા છે.